ICHI บวก 4% ลุ้นกำไรปี 64 พุ่งเกิน 20% รับยอดขายน้ำผสมวิตามินโต
ICHI บวก 4% ลุ้นกำไรปี 64 พุ่งเกิน 20% รับยอดขายน้ำผสมวิตามินโต ล่าสุดอยู่ที่ 10 บาท บวก 0.35บาท หรือ 3.63% มูลค่าซื้อขาย 76.07 ล้านบาท
ICHI บวก 4% ลุ้นกำไรปี 64 พุ่งเกิน 20% รับยอดขายน้ำผสมวิตามินโต ล่าสุดอยู่ที่ 10 บาท บวก 0.35บาท หรือ 3.63% มูลค่าซื้อขาย 76.07 ล้านบาท
12 ม.ค. 2564

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 10.31 น. อยู่ที่ 10 บาท บวก 0.35บาท หรือ 3.63% สูงสุดที่ 10.20 บาท ต่ำสุดที่ 9.75 บาท ด้วยมูลค่าซื้อขาย 76.07 ล้านบาท

ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” หุ้น ICHI ราคาเป้าหมาย 13 บาท โดยประมาณการกำไรปี 2564 อยู่ที่ 678 ล้านบาท เพิ่มขึ้น 21.9% เมื่อเทียบจากปีก่อน แม้ส่งออกยังได้รับแรงกดดันจาก COVID-19 ทำให้อาจฟื้นตัวอย่างค่อยเป็นค่อยไป แต่ในประเทศมีแนวโน้มเติบโตดีทั้งจากการขยายตลาด การออกสินค้าใหม่ และรับรู้รายได้น้ำผสมวิตามินทั้ง 3 รายการ (PH +8.5, C200, Vitt C ) เต็มปี อีกทั้งรายได้ OEM และแนวโน้มตลาดชาพร้อมดื่มที่ดีขึ้น และจากรับรู้ส่วนแบ่งกำไรจากบริษัทร่วมมีเข้ามามากขึ้น
นอกจากนี้คาดกำไรไตรมาส 4/63 ปรับตัวดีขึ้นทั้งเมื่อเทียบจากปีก่อน และเมื่อเทียบจากไตรมาสก่อน สววนทางกับฤดูกาลปกติที่มักจะอ่อนตัวเมื่อเทียบจากไตรมาสก่อน จากแนวโน้มยิดขายในประเทศดีขึ้นชดเชยรายได้ CLMV ที่ชะลอตัวจากผลกระทบ COVID-19 เติบโตจากกลุ่มเครื่องดื่ม Vitamin Water (PH +8.5 และ C 200) ซึ่งเริ่มจำหน่ายครั้งแรกในไตรมาส 3/63ซึ่งได้ผลตอบรับค่อนข้างดี (รับรู้รายได้เข้ามามากกว่า 10 ล้านบาท)
ประกอบกับผู้บริโภคหันมาใส่ใจสุขภาพกันมาขึ้น ส่งผลให้ตลาดเครื่องดื่มน้ำผสมวิตามินหรือกลุ่มน้ำเพื่อสุขภาพได้รับความนิยมอย่างต่อเนื่อง และล่าสุดต้นเดือนพ.ย.2563 ออกสินค้าใหม่เพิ่มเติมคือ “Vitt C” ทำให้คาด U-Rate เพิ่มขึ้นที่ 55-54% จากไตรมาสก่อนที่ 50% หนุนมาร์จิ้นดีขึ้น
 